Guardia Civil  Mara Spanjola ta' 79 sena ġiet arrestata fil-Portugall minħabba suspetti li tmexxi ċirku tad-droga, qalet il-pulizija Spanjola nhar it-Tlieta. Skond il-Gwardja Ċivili Spanjola, il-mara kienet tmexxi grupp li jimporta l-kokaina mir-Repubblika Dominikana lejn il-Portugall. Hija ġiet arrestata f'Vila Real, fit-Tramuntana tal-Portugall, flimkien ma' żewġ Spanjoli oħra, ta' 26 u 60 sena, bħala parti minn operazzjoni mwettqa mill-pulizija Spanjola u Portugiża. Il-post fejn ġiet arrestata l-anzjnana huwa wieħed mill-punti ta' dħul ewlenin għall-kokaina fl-Ewropa. F'Novembru tas-sena li għaddiet, sottomarin li kien qed iġorr kokaina b'valur ta' € 100 miljun mill-Amerika Latina ġie interċettat fir-reġjun Spanjol tal-Majjistral ta' Galicia ħdejn il-Portugall.